|  |  |
| --- | --- |
| Užsakovas Šakių rajono savivaldybės administracija |  |
| Rangovas UAB „Parama“ |  |
| Sutarties Nr. ir data, pavadinimas VPS-14, 2025-02-12, „Serbentų g. (Nr. JAN - 2) Janukiškių k., Žvirgždaičių sen., Šakių raj. sav., kapitalinio remonto darbai“ |  |
| Objekto pavadinimas „Serbentų g. (Nr. JAN - 2) Janukiškių k., Žvirgždaičių sen., Šakių raj. sav., kapitalinio remonto darbai“ |  |

**OBJEKTO (VIETOS) APŽIŪROS AKTAS NR. 1**

2025-03-21

1. **Komisijos sudėtis:**

Šakių rajono savivaldybės atstovas:

Ūkio, ir investicijų skyriaus vedėjas Martynas Remeikis;

Paskirtasis statinio bendrųjų statybos darbų techninės priežiūros vadovas UAB „101 arklys“ Andrejus Ūdra;

Paskirtasis statinio projektuotojo projekto vykdymo priežiūros vadovas UAB „Geoinfra“ Justinas Mickūnas;

Rangovo paskirtasis statinio statybos vadovas UAB „Parama“ Deividas Smagurauskas.

1. **Faktinės aplinkybės**

UAB „Parama“ (toliau – Rangovas), vykdydama numatytus darbus pagal projektą *Nr. P24-51*, susidūrė su darbo projekto neatitikimais, susijusiais su nuovažomis, kelio grioviu kairėje kelio pusėje bei esama sena gelžbetonine (g/b) pralaida, kertančia projektuojamą kelią ties **PK 0+60**. Siekiant užtikrinti tinkamą vandens nuvedimą bei infrastruktūros funkcionalumą, Užsakovas ir Techninė priežiūra siūlo koreguoti projektinius sprendinius, atsižvelgiant į esamas aplinkybes bei technines galimybes.

1. **Problema**
2. Vadovaujantis pateiktu techniniu darbo projektu, buvo suprojektuotos nuovažos be pralaidų ties šiais piketais: **PK 1+34 k.p., PK 1+64 k.p., PK 1+95 k.p., PK 2+22 k.p., PK 2+52 k.p.** Tačiau nustatyta, kad kairėje kelio pusėje išlieka 300 mm skersmens senos gelžbetoninės (g/b) pralaidos, kurios yra pažeistos ir nebeatlieka savo funkcijos. Dėl netinkamo vandens pratekėjimo kyla rizika, kad paviršinis vanduo kaupsis, o tai gali lemti infrastruktūros pažeidimus, bloginti kelio būklę ir neigiamai paveikti eismo saugumą.
3. Kelio atkarpoje nuo **PK 0+00 iki PK 5+20** kairėje kelio pusėje nėra numatyta griovio, užtikrinančio efektyvų vandens nuvedimą. Tokiu atveju nesuformuotuose grioviuose vanduo užsilaikys, didindamas infrastruktūros pažeidimo riziką ir mažindamas kelio ilgaamžiškumą.
4. **PK 0+60** per projektuojamą kelią darbų metu buvo pastebėta sena 400 mm skersmens gelžbetoninė (g/b) pralaida, kuri yra nefunkcionali ir projekte nėra numatyta jos pakeitimo nauja.
5. **Siūlymas**
6. Užsakovas ir Techninė priežiūra siūlo senas gelžbetonines (g/b) pralaidas pakeisti naujomis plastikinėmis 400 mm skersmens pralaidomis ties minėtomis nuovažomis, kad būtų užtikrintas tinkamas vandens pratekėjimas.
7. Siūloma suformuoti kelio griovį nuo **PK 0+99 iki PK 5+20** kairėje kelio pusėje, kad paviršinis vanduo galėtų tinkamai nutekėti. Tačiau nuo **PK 0+00 iki PK 0+99** vandens nuvedimas nebus užtikrintas, nes abiejose pusėse (tiek dešinėje, tiek kairėje) žemės reljefas yra itin žemas, todėl tinkamų inžinerinių sprendimų nėra.
8. Siūloma per kelią ties **PK 0+60** įrengti naują plastikinę 500 mm skersmens pralaidą, kad būtų užtikrintas efektyvus vandens pratekėjimas.

***Užsakovas „Šakių savivaldybės administracija“, įsipareigoja Rangovui UAB „Parama“ , kad bus išleista A laida pagal Rangovo pateiktą išpildomąją nuotrauką. Remiantis patvirtinta papildomų darbų sąmata, Užsakovas įsipareigoja užtikrinti Rangovui papildomą apmokėjimą už atliktus darbus. Pridedama preliminari sąmata. Galutiniai darbų kiekiai bus patikslinti atlikus kontrolinę išpildomąją nuotrauką.***

*Priedai:*

1. *Priedas Nr. 1. Preliminari sąmata vykdomų darbų (Excel)*
2. **Parašai**